822.

__NOTOC__
Godina **822.** (**[[rimske brojke|DCCCXXII]]**) bila je redovna godina koja počinje u četvrtrak u julijanskom kalendaru. 

## Događaji

* 821/22 - Oštra zima, velike evropske reke su zaleđene. Franačka carica Judith pomaže ljudima, zbog čega joj Rabanus Maurus i Walahfrid Strabo posvećuju cenjene stihove.
* Ljudevit Posavski bježi iz Siska pred franačkom vojskom koja stiže iz Furlanije, među Srbe u (starorimskoj provinciji) Dalmaciji, ili u mesto Srb, ubija lokalnog vladara, šalje poruku da je spreman prihvatiti franačku vlast.
** Anali franačkog kraljevstva: *... ad Sorabos, quae natio magnam Dalmatiae partem optinere dicitur...*, "Srbima, za koju naciju kažu da drži veliki deo Dalmacije" - ovo bi bila prva referenca na balkanske Srbe.
* U Bizantu se nastavlja građanski rat između cara Mihajla II i ustaničkog vojskovođe Tome Slavena; nakon neuspješnog napada na Carigrada, ustaničku flotu uništava carska flota koristeći.
** Toma na proleće nastavlja napad na Carigrad, trpi neuspehe pod zidinama i na vodi;
** Tomin komandant flote, Gregorije Pterot, čija je porodica u Mihajlovim rukama, pokušava da prebegne, ali njegova pratnja je poražena i on je ubijen;
** grčke teme šalju flotu Tomi, ali Mihajlo je brži i ova flota je uglavnom uništena  grčkom vatrom - Toma do kraja godine nastavlja kopnenu blokadu, s manjim izletima iz grada;
** u novembru, ili na proleće 823, Bugari su napali Trakiju, imali su okršaj sa Tominom vojskom, koji je prekinuo opsadu, a njegova preostala flota se predala - zimuje na 40 km od Carigrada.
* Pokora Ludviga Pobožnog u Attignyju pred papom Paskalom I i saborom zbog smrti nećaka Bernarda prije četiri godine. Također se kaje zbog nekih manjih prijestupa, što mu je na koncu okrnjilo prestiž.
* Papa Paskal je obnovio crkvu Santa Cecilia in Trastevere, gdje je prenio navodne relikvije svete Cecilije iz Katakombe svetog Kaliksta.
* Franački suvladar Lotar I dobija upravu nad Italijom (okrunjen sljedeće godine).
* 6. 2. - Ukit Took, postaje poslednji vladar, *ajaw*, majanskog grada Copán (do oko 830). Gradska vlada propada zbog nestašice hrane i bolesti.
* 21. 5. - Umire omajadski emir Kordobe Al-Hakam I, nasleđuje ga sin Abd-ar-rahman II (do 852). Sledećih 20 godina skoro neprekidno ratuje sa Alfonsom II od Asturije. Na leto ove godine barcelonski grof Rampon je harao na muslimanskoj teritoriji do reke Segre, Abd al-Rahman na jesen napada Barcelonu i Urgell.
* novembar?  - Franački sabor u Frankfurtu, došle su delegacije nekoliko slovenskih naroda, takođe i panonskih Avara, za koje je to poslednji pomen u izvorima. Među Slovenima se prvi put pominju Moravljani (prvi poznati vladar je Mojmir I, od 820-tih do 846).
* novembar? - Guverner Horasana Tahir ibn Husein izostavlja ime kalifa Al-Mamuna, čime proglašava nezavisnost, ali navodno umire iste noći, tj. ubijen je. Kalif ipak postavlja Tahirovog sina Talhu za novog guvernera (do 828, → Tahiridi). 
* Talhin brat Abdallah ibn Tahir ratuje u Al-Džaziri (gornjoj Mesopotamiji) protiv pobune Nasr ibn Shabath al-Uqaylija.
* Rabanus Maurus postaje opat Fulde. U tom gradu je izgrađena Crkva svetog Mihaela.
* Kralj Mercije Ceolwulf I upao u velšku Kraljevinu Powys
* Na Tibetu je potpisan ugovor o miru između Tibetanskog Carstva (vladar Ralpacan) i Tangovske Kine - dvadeset godina mira. Tibet je zaključio mir i sa Ujgurskim Kaganatom i, izgleda, sa Kraljevinom Nanzhao (današnji Yunan).
* Tangovska princeza Taihe stiže krajem godine na dvor ujgurskog vladara Chongde Qaghana (vratiće se u Kinu 843).
* Aristokrat Gim Heon-chang diže kratkotrajni ustanak u korejskoj državi Silla - zauzima južni i zapadnio dio poluotoka, ali si oduzima život nakon vojnog poraza (njegov sin pokušava tri godine kasnije, s istom srećom).


## Rođenja

* 31. 3. - Al-Mutawakkil, abasidski kalif († 861)

## Smrti

* Tahir ibn Husayn, osnivač perzijske Tahiridske dinastije
* Gim Heon-chang, korejski plemić iz države Silla i pobunjenički vođa